id sv ms ms eo id id ms id id id id ms sv fr en ms ms id ms id id ms id id id id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fi fr id id ms en en en en ms id ms en id ms ms ms id nl id id pl id id ms id id id id id id id id ms id ms id ms id id ms id ms ms ms ms ms id ms id id id ms id ms ms es fi ms id id id id ms ms ms id id id id en id id id id id en en id id id id ms en ms ms id id ms ms id ms ms id ms ms ms id id id en id id id id id id en id id jv ms id id it es id id en id ms ms ms ms ms ms
Punca Sakit Pinggang Ketika WFH & Cara Atasinya
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Duduk Lama Sangat Buat Ramai Sakit Pinggang? 4 Tip Ini Boleh Mencegah, Pasti Berkesan!
Ditulis oleh Asyikin Md Isa Disemak pada 11/11/2021
Disemak secara perubatan oleh Dr. Joseph Tan
Anda semakin kerap sakit pinggang dan tertanya-tanya apakah punca sakit pinggang itu? Jangan risau, anda tidak keseorangan. Jika anda kini terpaksa bekerja dari rumah kerana pandemik COVID-19 yang melanda, pastinya kesakitan tersebut antara masalah harian perlu dilalui.
Punca Sakit Pinggang Apabila Bekerja Di Rumah
Tetapi kenapakah ia semakin teruk terjadi ketika anda berada di rumah dan tidak semasa di pejabat? Adakah persekitaran ketika bekerja di rumah berkaitan dengan punca sakit pinggang, belakang badan mahupun leher yang terjadi?
Tidak dinafikan bekerja di rumah dapat membantu menjaga jarak fizikal antara individu. Pun begitu menurut UT Southwestern Medical Center, wujud satu kelemahan besar, iaitu sakit bahagian pinggang, leher, kaki dan bahu di kalangan pekerja 1. Kesakitan itu sama ada satu keadaan yang baru dialami ataupun semakin teruk.
Apakah puncanya? Jawapannya adalah kerana rumah yang “bertukar” menjadi pejabat.
Kebanyakan individu yang bekerja di rumah perlu menyesuaikan diri dengan persekitaran dan melakukan pengubahsuaian segera bagi membolehkan kerja diteruskan.
Menggunakan susunan buku sebagai meja
Bekas kopi untuk menampung monitor
Kerusi dengan corak zebra dari bilik anak yang tidak memberikan sokongan lumbar atau tulang belakang
Boleh dikatakan kebanyakan peralatan yang digunakan ini cenderung memiliki sifat ergonomi yang lemah, maksudnya ia tidak bersesuaian dengan keperluan unik tubuh 1.
Hakikatnya, tidak kira di mana pun ruangan pilihan anda ketika bekerja di rumah, wujud kemungkinan anda mengamalkan posisi duduk yang tidak sihat! Ia sekali gus memberi kesan kepada tubuh badan malah juga tulang belakang akibat duduk terlalu lama.
Sekiranya bekerja di rumah hanyalah untuk jangka masa singkat, mungkin ia bukan isu yang patut menjadi kerisauan. Namun, kita sendiri tidak pasti berapa lama situasi pandemik COVID-19 ini akan berlanjutan.
Mengambil kira keadaan itu, ia secara tidak langsung mendedahkan diri kepada bahaya duduk terlalu lama. Jadi mungkinkah ada penyelesaian untuk mencegah punca sakit pinggang daripada berlaku?
Mengenal Pasti Punca Sakit Belakang Dan Bahaya Duduk Terlalu Lama
Sebelum mengetahui cara untuk mencegah kesakitan yang dialami anda itu daripada berterusan, jom fahami dulu apakah simptom sakit belakang yang umum.
Menurut Patient, setiap individu boleh mengalami sakit belakang pada satu masa dalam hidup mereka. Jenis sakit belakang paling biasa adalah sakit bahagian belakang bawah yang menjejaskan sekitar 8 daripada 10 individu 2.
Sakit bahagian pinggul adalah sakit yang dirasai dari bahagian leher hingga ke bahagian bawah badan. Ia boleh jadi kesakitan ringan dan sekejap hingga ke parah atau berlanjutan 2. Sakit yang dialami ini boleh berlaku dengan alasan yang jelas – seperti selepas jatuh atau mengangkat sesuatu yang sangat berat – mahupun terjadi tanpa alasan sama sekali 2.
Adakalanya sakit belakang akan menyebabkan gejala lain seperti 2:
Sakit pada kaki atau tapak kaki
Sakit di punggung atau paha
Lemah pada satu atau kedua-dua kaki
Rasa mencucuk pada satu atau kedu-dua kaki
Sensasi lain pada kaki seperti rasa kehangatan atau terbakar
Tetapi apakah punca untuk sakit belakang ini? Berdasarkan penjelasan dari University of Michigan, sakit belakang badan mungkin disebabkan oleh 3:
Penggunaan otot secara berlebihan, ketegangan otot atau kecederaan pada otot, ligamen dan cakera yang menyokong tulang belakang
Tekanan pada saraf tunjang daripada masalah tertentu seperti cakera herniated
Keretakan pada salah satu tulang belakang
Dalam kes yang jarang berlaku, rasa sakit mungkin disebabkan oleh masalah lain, seperti penyakit pundi hempedu, barah atau jangkitan 3.
Duduk Terlalu Lama Bukan Faktor Tunggal Sakit Pinggang
Pasti selepas membaca penjelasan di atas, ada yang mempertikaikan bahaya duduk terlalu lama, bukan? Mana mungkin dengan hanya duduk sahaja, ia boleh mendatangkan bahaya!
Di situlah anda salah. Menurut Start Standing, apabila tidak aktif, otot anda akan kurang mendapat oksigen dan nutrien dari dari darah 4. Malah menurut Start Standing lagi, sehingga 90% lebih banyak tekanan diberi kepada punggung ketika anda duduk, berbanding semasa berdiri. Ia berlaku sama ada semasa di tempat kerja, dalam kereta mahupun di rumah 4.
Ketika duduk dalam jangka masa yang panjang, fleksor pinggul berada dalam posisi yang pendek, menyebabkan hamstring bekerja lebih kuat. Ini mengakibatkan kecondongan pelvis anterior (APT) 4.
Kesan APT? Ia boleh menyebabkan sakit belakang, mekanik pergerakan yang lemah (ketika berjalan, bersukan dan banyak aktiviti lain) dan reciprocal inhibition – apabila satu otot pada sebelah sisi mengendur kerana otot lawan terlibat 4.
Jadi selain daripada duduk, apakah mungkin ada perkara lain yang turut boleh mencetuskan sakit belakang? Menurut seorang Profesor Ortopedik di UNC School of Medicine, Dr Moe R. Lim, beberapa tabiat harian lain ini turut boleh menjadi punca sakit bahagian belakang, contohnya seperti 5:
Memakai kasut yang salah
Tidak mendapat tidur yang mencukupi
4 Tip Mencegah & Melegakan Punca Sakit Pinggang Ketika Bekerja Di Rumah
Berikut antara beberapa cara anda boleh mengatasi masalah sakit belakang, leher, mahupun bahu 6 yang kerap terjadi akibat bekerja di rumah, seperti yang disarankan oleh Versus Arthritis:
Berada dalam keadaan aktif adalah cara penting untuk membantu diri mengatasi masalah sakit belakang 6. Pergerakan yang banyak dapat membantu bahagian punggung untuk mengekalkan jarak pergerakan semula jadi.
Individu yang kurang bergerak berisiko mengalami kenaikan berat badan dan penurunan otot. Dalam masa sama, ia penyebab atau memburukkan lagi sakit otot dan sendi yang ada. Bersenam secara berkala akan mengurangkan kekerapan anda daripada mengalami sakit belakang.
Antara jenis senaman yang boleh dilakukan adalah seperti:
Ubat penahan sakit sederhana dapat membantu mengurangkan gejala dan membolehkan anda meneruskan aktiviti seharian 6.
Ubat tahan sakit atau ubat anti-radang nonstreoid (NSAID) juga berkesan dalam mengurangkan gejala yang menjadi punca sakit pinggang 6.
Walau bagaimanapun, pastikan anda mendapat rujukan doktor sebelum mencuba sebarang ubat anti-radang nonsteroid yang lebih kuat fungsinya.
Selain itu, terdapat juga krim mahupun gel anti-radang yang boleh disapu di kawasan yang terjejas. Tapi, berhati-hati ketika menggunakan atau mengambil sebarang NSAID dalam masa yang sama.
Pad panas / ais
Meletakkan pad panas ke bahagian terjejas dapat meredakan kesakitan dan kekebasan. Anda boleh menggunakan pad panas yang boleh digunakan semula, beg gandum gelombang mikro atau botol berisi air panas 6.
Mandian dan pancuran air panas juga turut boleh memberikan kesan kelegaan yang sama. Selain itu, anda juga boleh pilih untuk menggunakan pek ais atau sebungkus pek kacang pis beku untuk membantu mengurangkan kesakitan yang dialami.
Anda boleh bereksperiman dengan pad pemanas, pek air atau mandian air panas untuk mengetahui kaedah yang bersesuaian dengan diri.
Duduk terlalu lama merupakan antara faktor biasa penyebab sakit belakang. Jadi untuk mengatasi kesakitan itu, anda disarankan untuk menjaga postur tubuh ketika duduk, tidak kira sama ada ketika bekerja di rumah, di tempat kerja ataupun semasa di dalam kereta.
Posisi duduk yang tidak selesa atau canggung boleh menjejaskan tisu lembut pada pinggul yang berfungsi menyokong tulang belakang dan sudah tentu keadaan tersebut akan meningkatkan rasa sakit pinggang atau belakang.
Bekerja di rumah semasa pandemik COVID-19 pastinya memberikan beberapa kelebihan; menambah masa berharga bersama keluarga serta dalam mengurangkan risiko terdedah kepada jangkitan wabak tersebut.
Namun, dalam masa yang sama, pastikan anda turut melakukan senaman ringan. Kesakitan tulang belakang mahupun sakit pinggang dapat diatasi dengan menggerakkan otot yang sakit.
Apapun, dapatkan rawatan dan nasihat pakar jika sakit belakang, pinggang, bahu dan leher yang dialami anda tidak hilang walaupun selepas mengamalkan beberapa tip berikut. Jangan menderita dalam diam!
Semoga perkongsian ini berguna!
Hello Health Group tidak menawarkan nasihat perubatan, diagnosis atau rawatan.
1 Bekerja di rumah boleh menyebabkan sakit di leher dan belakang badan (2020). Diakses pada Disember 15, 2020 dari https://utswmed.org/medblog/work-from-home-coronavirus-back-neck-pain/
2 Sakit Belakang dan Tulang Belakang (2020). Diakses pada Disember 15, 2020 dari https://patient.info/bones-joints-muscles/back-and-spine-pain
3 Sakit Belakang Atas dan Tengah (2019). Diakses pada Disember 15, 2020 dari https://www.uofmhealth.org/health-library/aba5320
4 Bagaimana Duduk Punca Sakit Belakang (2019). Diakses pada Disember 15, 2020 dari https://www.startstanding.org/sitting-back-pain/#causes
5 5 Tabiat Harian Punca Sakit Belakang (2018). Diakses pada Disember 15, 2020 dari https://healthtalk.unchealthcare.org/5-daily-habits-that-are-causing-you-back-pain
6 Sakit Belakang (2018). Diakses pada Disember 15, 2020 dari https://www.versusarthritis.org/about-arthritis/conditions/back-pain/
Selalu Angkat Objek Berat Sebab Itu Sakit Pinggang? Ini Punca Lain Dan Cara Rawat!
29 Punca Sakit Sendi Yang Anda Mungkin Terlepas Pandang, Patutlah Selalu Lenguh Badan
Ditulis oleh Asyikin Md Isa Disemak pada 11/11/2021
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.